

**»KAKOVOST ZRAKA IN ZDRAVJE LJUDI – SKUPEN INTERES NAS VSEH«**

**Kranj, 6. Februar 2014**

**PREDLOG ZAKLJUČKOV**

**Predlog zaključka 1**: Na predlog udeležencev je potrebno organizirati več ozaveščevalnih dogodkov za splošno javnost.

* Predlog udeležencev je, da se za potrebe izvajanja Odlokov o izboljšanju zraka pripravi načrt realizacije, vključno s finančnim delom.
* Na predlog udeležencev je smiselna uvedba in še večja uporaba socialnih omrežij za potrebe ozaveščanja, kot je na primer Facebook, Twitter.

**Predlog zaključka 2:** Za izboljšanje zraka je nujno sodelovanje znanosti, politike, javnosti in povezovanje lokalnih in državnih oblasti.

* Potrebujemo bolj ciljno usmerjene raziskave, ki bodo služile širšemu namenu in širšim ciljem.
* Dejstvo je, da morajo biti vse odločitve podprte s strani javnosti. S tem pridobimo stopnjo »javne legitimnosti«.
* Povezovanje lokalnih in državnih oblasti je ključno, saj so ravno lokalne oblasti tiste, ki politike uporabljajo v praksi. Potrebna je izmenjava idej, znanja, izkušenj. S tem lahko pridobimo nova orodja za doseganje zakonodajnih ciljev, izboljša pa se tudi obveščenost prebivalcev in s tem onesnaženost zraka.

**Predlog zaključka 3:** Cilj spremljanja kakovosti zraka je zagotavljanje zdravja ljudi. Zato je potrebno obveščanje javnosti o negativnih vplivih preseženih koncentracij ter o preventivnih ukrepih. Pri tem je potrebno tesno sodelovanje med občino, Agencijo RS za okolje in Nacionalnim inštitutom za javno zdravje.

ARSO izvaja redni monitoring kakovosti zraka v okviru državne merilne mreže. V skladu z Odloki za izboljšanje zraka mora ARSO od 1.1.2014 dalje izdajati napovedi o onesnaženosti zaradi delcev. Vloga NIJZ pri tem je, da v okviru napovedi predlaga preventivne ukrepe za bolj ogrožene skupine prebivalcev, občine pa, da zaradi napovedi izvaja ukrepe, tudi ozaveščanje in spremlja izvajanje ukrepov z vidika zmanjšanja onesnaženosti.

**Predlog zaključka 4:** Nacionalni inštitut za javno zdravje predlaga stopenjsko spremljanje onesnaženosti zraka in sicer za območje celotne Slovenije in ne le za 8 občin, ki so del Odlokov. Zmanjšanje izpostavljenosti namreč zadeva vse prebivalce Slovenije, zato je potrebno napoved izdati za celotno Slovenijo.

Predlog napovedi je razdelitev onesnaženosti na 4 stopnje – dobro, slabo, zelo slabo in zmerno. Pri tem se poleg napovedi koncentracije (okoljski del napovedi) doda tudi zdravstveni del, ki se nanaša na preventivne ukrepe, ki zadevajo bolj občutljive skupine ljudi, kot so bolniki, astmatiki in otroci ali na primer na športnike, ki v času onesnaženja izvajajo zunanje fizične aktivnosti. Pri tem je ključen dogovor glede razpona koncentracij, ki sodijo v posamezno stopnjo onesnaženosti. Zdravstvena merila, ki jih priporoča Svetovna zdravstvena organizacija so namreč strožja od okoljskih meril, ki so del evropske okoljske zakonodaje.

**Predlog zaključka 5:** Občina prouči možnost vključitve kakovosti zraka in ciljev za njegovo izboljšanje v občinsko strategijo trajnostnega razvoja.

* Bistveno v strategiji je, da z ukrepi za izboljšanje kakovosti zraka dosežemo tudi dolgoročne učinke z vidika blaženja podnebnih sprememb.
* Pri tem je pomembno, da se v trajnostni razvoj občine vključijo tudi šole in podjetniški centri. Z vidika šol je pomembno poučevanje sprememb navad in pomena kakovosti življenja. S tem se vnašajo v družbo nove ideje, tehnologije, inovacije, ki so lahko pomembne za razvoj podjetništva in odpiranje novih delovnih mest, tudi zelenih. Z vidika kakovosti zraka je pomembno uvajanje trajnostne mobilnosti in trajnostni načrt rabe energije za celotno Gorenjsko statistično regijo.
* Občina lahko za potrebe spremljanje izvajanja ciljev uporabi kazalce, ki jih je po enotni evropski metodologiji razvila Agencija RS za okolje (http://kazalci.arso.gov.si) .

**Predlog zaključka 8:** Občine z ukrepi na področju trajnostne mobilnosti nujno pristopijo tudi k spremembi načrtovalskih praks.

Trajnostna mobilnost daje prednost ljudem in ne avtom in prometu. Zato je pri načrtovanju ukrepov nujno zagotoviti boljši dostop do storitev in sodelovanje občin. Ukrepi morajo rezultirati k boljši kakovosti javnih prostorov, izboljšani varnosti otrok, zmanjšanju izpustov v zrak. Izdelava celostnih prometnih strategij lahko za občino pomeni izboljšano podobo v smislu inovativnosti in naprednosti.